Euro 2020: L-Isvizzera jegħlbu lit-Turkija … iżda jkollhom jistennew Svizzera …..3 Turkija ……1 Minkejja li l-Isvizzera għelbu lit-Turkija bl-iskor ta' 3-1 u spiċċaw punti ndaqs ma' Wales (li temmew fit-tieni post), huma jridu jistennew biex jaraw jis­piċċawx fost l-aħjar erba' timijiet fit- tielet post. Il-partita kellha bidu qaw­wi meta hekk kif fir-raba' minuta t-Turkija resqu viċin b'xutt qawwi ta' Kaan Ayhan iżda daqstant ieħor kien tajjeb is-save ta' Yann Sommer. Madankollu minuta wara l-Isvizzeri fetħu l-iskor meta HARIS SEFEROVIC rebaħ ballun barra l-kaxxa u b'xutt imdawwar fil-baxx xeħet il-ballun fir-rokna tax- xibka għas-sorpriża tal-players Torok. B'dan il-goal, Seferovic sar it-tielet player Svizzeru li skorja kemm fil-Euros kif ukoll fit-Tazza tad-Dinja, wara Xherdan Shaqiri u Admir Mahmed Fis-26 minuta, huma rduppjaw meta minn 35 metru bogħod XHERDAN SHAQIRI fajjar xutt imdawwar li spiċċa fir-rokna tas-saqaf tax-xibka fejn il-goalkeeper, Ugurcan Cakir, ma kellu l-ebda ċans li jsalva. Mal-ftuħ tat-tieni taqsima, l-Isvizzera setgħu kabbru l-iskor meta f'temp ta' żewġ minuti Steve Zuber falla żewġ ċansijiet faċli meta ż-żewġ tentattivi tiegħu kienu ċentrali minn pożizzjoni ideali. Għal dan in-nuqqas hu­ma pattew qares minħabba li fil-61 minuta, it-Turkija daħlu fil-partita meta minkejja li kien issikkat, IRFAN CAN KAHVECI venven xutt li spiċċa fis-saqaf tax-xib­ka. Iżda l-ferħ tat-Torok ma tantx dam minħabba li sitt minuti wara, l-Isvizzeri kabbru l-iskor meta minn kontrattakk veloċi, XHER­DAN SHAQIRI b'xutt qawwi faqa' x-xibka! Fis-77 minuta, Granit Xhaka kien sfortunat meta ġie mċaħħad mil-lasta. Kollox ma' kollox, dan kien tournament diżappuntanti għat-Turkija li sofrew tliet telfiet minn daqstant partiti. Raba' Uff. : Andreas Ekberg (Svezja)